म॒क्ति प्रसंग 
¬ टाजकेजज्ञ -े 4/२4 


दोनों आँखों की ज्वालामुखी पिघल जाने के उपरान्त मैं उसकी बाँहों में 
यूनिसेफ-एम्बुलेन्स की दुर्गंति मेरे नशे में डूबी हुई द 
मै ही प्राप्त करू गा 
इस नगरवधू को महाश्मसान बनाने का श्रेय 
मेरे ही रक्त के शंख चक्र सामुद्रिक स्वाद में 
जलते हुए नाम मेरे ओठ दुहराते हैं वही एक शब्द बार-बार बीजमन्त्र 
वही एक कामतन्त्र 
छत से पलंग तक झूलती हुई रस्सी का फन्दा और सर्जिकल अस्पताल 
तक की इस स्वप्न-यात्रा में कहता है उपाध्याय 
कुछ नहीं होगा तुम्हें 
वेसा जो नहीं हुआ है अब तक मर्मान्तक किन्तु 
मेरा चेहरा मेरी गरदन मेरे कन्धे काले पत्थर की अपनी बाँहों में 
समेट कर वह मृस्कुराती है। वही होगा वही होगा 
रोक लिया गया था 
अब तक जिसे विपरीत ऋतुओं और मांगलिक नक्षत्रों के कारण'"* 
मसूरी-हिल की नीली दरारों में योगासन 
करती हुईं देवकन्याएँ 
बालीगंज-झील के ओवरब्रिज पर सोये हुए लावारिस 
नीले ऑक्टोपस 
कोकाकोला के नीले ग्लास में 
रम डालकर देह की राजनीति करती थी 
मंजू हालदार. 
नीली नदी थी मेरे गाँव की उन्मादिनी 
नीली उग्रतारा | 
उपाध्याय कहता है कुछ नहीं होगा वापस चले आओगे तु 
नदी के किनारे से वापस चले आना तुम्हारी नियति है हर बार प्रत्यागमन 
बह आदिवर्ण वह नीलापन 
तुम नहीं पाओगे अपराजिता कभी नहीं 
“मैंने नहीं ऋषि शंकराचार्य ने सागर-तट पर प्राप्त की थी 
जाँघों में अग्निपिण्ड वाणी में स्तृति-शब्द आँखों में 

ज्वालामुखी पिघल जाने के उपरान्त 
बह नीलकन्था 


फिर भी मेरे ही रकत के सामुद्रिक स्वाद में सने हुए मेरे ओठ दृहराते $ 


बही एक शब्द बार-बार बही एक नाम वही एक नदी 

बही एक नीली उग्रतारा 

जिसे मै धन्यवाद देना चाहता हूँ अपनी आन्तरिक कृतज्ञता 
इस दशमुख विध्वंस के लिए 

सड़ी हुई आँखों का मवाद ईथर को गन्ध किडनी में 

कैत्सर के रक्तश्वेत पुष्प 


चौराहे पर मरा हुआ रक्तश्लथ कुण्डलिनी का काल-सर्प खण्ड-खण्ड 


खण्डित ध्वजा-दण्ड खण्डित मूर्तियाँ 
अस्थि-सीमाओं की लक्ष्मण-रेखाएंँ नहीं रहीं दृष्टिदोष 
मृत हुए 
मेरे दशाश्वमेध की सभी अश्व नोकाएँ डूब गयीं गंगाजल में 
रबर के लाल-बेगनी ट्यूब नाक में नसों में 
मेरे पेट में केवल वमन 
नींद नहीं क्षुधा नहीं पागलपन केवल वमन यह दुराग्रह 
उपदंश-महादंश की नरक कुण्ड बीजात्माएँ 

अब भी मात्र उस एक नीलकन्या में मेरे लिए 

परिणत हों 
मैं धन्यवाद देना चाहता हूँ उसको मात्र एक उसको निविकार 
इस दशमुख विध्वंस के लिए 
क्योंकि रह जाता अखण्डित ध्वजा-द०ड तो मैं अपने ही 
घटनाविहीन पूर्वजन्म के मरघट में 
भटकता रह्‌ जाता 
अपनी पितृशिला ढूँढ़ता हुआ अकेले और सेन्ट्रल-होटल में 
मिले हुए अतीत-यात्रियो के साथ 
अपनी विधवाओं के साथ गंगासागर की तीर्थयात्रा 
प्रजा-स्थानों के लिए 
प्रजा-जनों के निरुपाय जुलूस में मौसमी झंडे थामे हुए*** 
आकाशवाणी से मौसम और युद्ध-शंकाओं की 
नपूसक सूचनाएँ 
दैनिक समाचार पत्रों में वियतनाम हिन्देशिया कांगो रोडेशिया 

अपने देश में एटझ बम बनेगा नहीं बनेगा 

नागरिक भद्र महिलाएँ 

अपनी हरी-लाल-पीली-सफेद-काली छतरी के बदले अब से 
लूप-छतरी या एटम-छतरी इस्तेमाल करें 


आपरेशन-टेबुल पर ईथर-निद्रा में अथवा संभोग की चरम परिणति में 
स्वाभाविक सुविधाप्रद होगा मेरा मरण 
जांघों के ऊपर ऊष्ण-प्रदेश के महारोगों से ग्रस्त भूख 
लोकतन्त्र अनिद्रा राशनकाई 
रेल-दुर्घंटनाओं पशु-मैथुन से ऊबकर 
मैंने यही निर्णय किया 
उसके पहले अर्थात्‌ एम्बुलेन्स में उसके आगमन से पहले किन्तु 
केसे यह सिद्ध कर लिया जाएगा मैने उसे देखा 
कामोत्ते जना में अपनी रक्त-नलिकाओं के 
विपरीत प्रवाह में 
ओर कविता में -जटिल थे किन्तु लांछित-अवांछित भी थे 
कोई काव्य-खण्ड या प्रतिमा बनाने के योग्य नहीं थे अनुभव 
संगीत रंग पीड़ाएं मेरे अन्तराल में 
रोगदग्ध परिस्थितियां 
मैं अपने जर्जर शरीर से तेरह हजार मील दूर निर्वासित मूँगे की टूटी हुई 


माला 
अष्टधातु की अंगूठी तीथंजल की खाली बोतल में बन्द 


सम्मोहित वशीभूत प्रेत 
अपनी अतीन्द्रिय चेतना की अन्तहीन यात्रा-प्रक्रिया से पलायित 
अभिप्रेत | 
इस प्रकार स्थान-पात्रों में घुलमिल जाता था संगीत 
बन जाता था जुलूस भूख-माच हाहाकार 
रंग में अल्कोहल भाषा में केवल बीते हुए गलित ब्रण केबल चीत्कार 
आम-चुनाव में किस जाति को करना होगा मतदान 
कौलिक पूजागृह से चुरा कर बेचे गए 
शालिग्राम के बदले 
खरीद लाए गए शक्तिपीठ योनिमुखों में सात नरकों की दुगं न्धियां 
भस्म हो गयीं सती-दहन दुर्गन्धि में धुएं में 
इक्कीस साल पहले 

इडा पिगला सुषुम्ना मेरी जुड़वां बहने अर 

अन्तिम उपहार देकर मुझे नरहत्या क्षुधा मदिरा निद्रा नहीं केवल बमन 
शाम-बाजार और टालीगंज के फुटपाथों पर बिकता हुआ 

मेरा अबच्चेतन 

और अब इतिहास-पुरतक की तरह इस ऑपरेशन-टेबुल पर 

रोशनी के प्रज्वलित गोलाम्बर में खुला पड़ा हुआ मेरा अस्तित्व 

एक बुझा हुआ लैम्पपोस्ट मेरी दो आँखों में 

जांधो के बीच चौराहे पर मरा हुआ रक्तवर्ण साँप एक मरी हुई 

नदी मेरे पाँवों में लिपटी हुई एक स्त्री 

बरामदे पर खम्भे की आड में आत्महत्या करती है कहती है लेकिन अब्र 


भी 
मुझको ही माकण्डेय-मृनि 


मृत सागर में वटवृक्ष के नीले पत्ते पर सोया हुआ 
वह आदिशिशु 

में ही उसे बाँहों में उठाकर लाऊँगा 

पृथ्वी पर'*' 


मे नहीं जानता लेकिन यह स्त्री कौन है मेरे चतुदिक सफेद गाउन सफेद 
मास्क सफेद प्लास्टिक-दस्तार्नो में छिपे हुए 


मेरी छाती और मेरे पेट पर झुके हुए कौन हैं इतने सारे लोग 

में कुछ नहीं जानता हूं 

स्त्रियों नदियों बीमारियों भूख जन्म अपराधों ईश्वर मृत्यु दास्तोवस्की 
हिरोशिमा विधान-सभाओं के विषय में कुछ नहीं 


आदमी क्यों पार करता हैं युद्ध क्यों परिवार नियोजन 
क्यों बलिन की दीवार 


क्यों देशप्रेम क्यों अफीम की गोलियां क्यों चेंप्लिन की फिल्में 

क्यों ताशकन्द-सम्मेलन क्यों रोढ़ की हड्डियों में 

गँग्रीन 

मादाम नू क्यों क्‍यों दास-कैपिटल 

क्यों सुकरात क्यों सेगाँव की बौद्ध भिक्षुणियाँ जल मरती हैं 

कयो गार्गातुआँ की कहानियाँ क्यों कश्मीर के लिए 

सनाएँ क्यों अजन्ता 

क्यों एक ही युद्ध मेरी कमर की हड्डियों में और कभी 

वियतनाम में 

होता है क्यों इन्दिरा गाँधी क्यों तुम वह 
मैं क्यों कुछ नहीं कुछ नहीं | 
अतएव मैने फोन किया ब्लैक आउट के अँधेर में उस पार 
अपने रेडियोग्राम में डूबी हुई लड़की ने बताया सच हमारी माँ मर गई कल 
रात सोफ पर लेटी थी चुपचाप मर गई 
कोई कपड़ा नहीं है उसकी देह में सिर्फ एक दाग है स्तनों के 
बीच सीने पर 
डूबी हुई लड़की को कोई उत्तर दिया नहीं मैंने केवल 
पिछले साल भर के अखबार 
रेडियोसेट कवियों और प्रकाशकों के पत्र टेलीफोन पुरानी पांडुलिपियाँ 
मनी-प्लान्ट की लताएँ बरसों से बन्द दीवार-घड़ी 
केलेन्डरों में सोये हुए बच्चे हरिन फूल 
चिड़िया झरने पहाड़ी गाँव औरतें चाय के बगान 
बचपन का प्यारा अलबम अपनी छोटी माँ का हाथ थामे हुए चकित मैं 
हरसिगार के नीचे खड़ा हूं 
पराजय के तीस वर्षो में एकत्र की गई धर्म सेक्स इतिहास 
समाज परिकल्पना ज्योतिष की किताबें डाक-टिकट 
सिक्के सोवेनिर 
में बड़े डाकघर के बहुत बड़े लेटरबॉक्स में डाल आया 
वापस आकर अपनी स्त्री से मैंने कहा पुलिस पत्रकार कवि-मित्र पार्टी- 


कामरेड 
कोई भी मिलने आए सूचित करना है-- 
सबके लिए सबके हित में अस्पताल चला गया है 
राजकमल चौधरी 
लिखने पढ़ने सोने गाॉँजा-अफीम-सिगरेट पीने मरने का अपना एकमात्र 
कमरा 


अन्दर से बन्द करके दोपहर दिन के पसीने पेशाब वीर्यपात 
मटमले अंधेरे में लेटे हुए 
धुआँ क्रोध दुर्गन्धियाँ पीते रहने के सिवा 
जिसने कभी कोई बड़ा काम नहीं किया अपनी देह 
अथवा अपनी चेतना में 


इस उम्र तक 
जटिल हुए किन्तु कोई भी प्रतिमा बनाने के योग्य नहीं हुए उसके अनुभव 

नहीं निद्राएँ और नहीं पैशाची संभोग 
यातनाएँ भी नही"** 
मेरे फेफड़ों के अन्दर मलत्याग की वैष्णवी मुद्र। में बैठा हुआ 
नकाबपोश नकली ईश्वर 
देखता रहा है लगातार ऊँघती आँखो से मेरी स्त्री का अवरुद्ध गर्भ विवर 
कभी-कभी उसके शुरीदार बनमानुष पंजे 
मेरा व्याकरण छूते है 
दोनों पाँबों से पेडिल मारता है बह मेरी किडनियों को कभी-कभी 
किसी भी नरभक्षी गुफा में कोकेन में किताबों मे 
किसी भी लाश पर मुड़े हुए घुटनों में 
मुझको विक्षित अथना बेहोश करने से पहले नीचे उतरता हुआ अँतड़ियों 
को 
कालो सीढ़ियों में अचानक गायब हो जाता है वह ईश्वर 
वह ईश्वर सिफलिस भस्मासुर लाओ-त्से इस कुरुक्षेत्र में पराजित 
दुयोंधन मेरे शरीर के लावारिस 
प्लिक-पाक में 
ओर/अथवा . 
वियतनाम में उड़ी-पं छ में यू० एन० ओ० में तिब्बत बस्तर काले अफ्रीका 
में 
वह आगे बढ़ता है राइफल का निशाना साधने के लिए 
मेरे ही कलेजे पर मस्तिष्क पर 
वह मेरा सेनिक वह मेरा जासूस वह मेरा ईश्वर 
नागालैण्ड में विदेशी बमों से निरीह यात्रा-रेलगाड़ियाँ उड़ाता है 
शान्तिपुर्वंक 
शान्तिपूवंक कभी भेजता है कोरिया कभी क्यूबा कभी पाकिस्तान 
कभी वियतनाम कभी अल्जीरिया 
कभी अपनी संस्कृति कभी अपनी मझीनें अपने टेंक-जहाज-हथियार 
मूल्य-नियन्त्रण के लिए कभी उड़ीसा में दुर्भिक्ष 
काहिरा में कभी शक्ति-सम्मेलन युद्ध अणु-आयुध नियन्त्रण के लिए 
कभी दण्ड कभी साम 
कभी ईसामसीह और कभी वेश्याओं के नाम 


निम्फेट-लड़कियों के बलात्कार हत्या पशु-यन्त्रणाओं के संगीतस्वर टेप में 
साग्रह भरता है इयान ब्रैडी कवि है 

चार टाइपिस्ट लड़कियाँ सचिबालय की छत से नीचे कद जाती हैं 
एक दिन एक साथ है 
चन्द्रमा के वक्षस्थल पर बैठकर चित्रांकन करता है सर्बेयर-बिमान 
बैज्ञानिक राजनेता और स्त्री अंगों के व्यापारी | 
कुल तीन ही प्रभु-जातियाँ रह गई हैं अब स्वयंभू अस्तु 
मैं क्रीतदास हूँ । 
प्रभू-जातियों के दासों का दासानुदास मेरे लिए 
चिड़िया हरिन फूल झरने नदी पहाड़ी स्त्रियाँ कच्ची सड़कें और गाँव 
नहीं रह गए हैं 
रह गए हैं अपने शरीर के क्षत-विक्षत मांसपिड-- मैं 
केवल मांसपिड किन्तु सोचता रहता हूं 
ईश्वर और सरकारी जासूसों के बारे में चुपचाप सोचता रहता हूँ नहीं 
यहाँ नहीं मैं इस कटघरे में नहीं साक्षी दंगा स्वीकार 
नहीं करूंगा औरों के अपराध 
मेरे वकील और मेरे न्यायाधीश यहाँ नहीं उस सफेद ठंढे 
कमरे में 
प्रतीक्षारत हैं मेरे लिए यहाँ नहीं बोलूँगा 
सफाई के वकीलो अभी मैं चुप हूँ और अभी मैं चिन्ताग्रस्त हूँ 
केवल यह तमाशा देखता हूं मैं अभी लोग किस तरह 
ऊँची दीवारों पर सीढ़ियाँ-दर-सीढ़ियाँ लगाकर 
उस पार कूद जाते हैं आँखें बन्द किए पेट और पिडलियों पर रक्खे हुए 
दोनों हाथ 
और हाथों में अपना ही कटा हुआ सिर आत्मरति और 
परपीडा के लिए 
फाइलों-रजिस्टरों की बन्द खिड़कियों में छिपकर काली-सफेद रोटियाँ 
निगलते हैं किस तरह किस तरह अपने मालिकों के लिए 
रखते हैं कन्धे पर राइफल 
माथे पर आय-करों के बही-खाते दिमाग में व्यापारिक रहस्य व्यक्तित्व में 
लचीलापन बाजार-दरों का रोकड़ों का 
गृहस्थ पुरुषों गृहस्थ स्त्रियों गृहस्थ परिवार-आयोजनों के 
जनतान्त्रिक सम्बन्धों को समझ लेना 
अनिवार्यं है 
मेरे देश और मेरे मनुष्य का भविष्य निर्धारित करने के लिए अतीत 


निर्धारित करने के लिए 

मै इतिहास-पुस्तक को तरह खुला पड़ा हुआ हूँ 
लेकिन मेरा देश मेरा पेट मेरा ब्लाडर मेरी अंतड़ियाँ खुलने से पहले 
सजंनो को यह जान लेना होगा 
हर जगह नहीं है जल अथवा रक्त अथवा मांस 
अथवा मिट्टी 
केवल हवा कीड़े जखम और गन्दे पनाले हैं अधिक स्थानों पर इस देश में 
जहाँ सड़कर फट गई हैं नसे वहाँ हवा तक नहीं 
ऊपर की त्वचा चीरने पर आग नहीं निकलेगी नहीं धुआँ 
जठराग्नि'''दावानल':` 
सब बुझ गए अचानक पहले पन्द्रह अगस्त की पहली रात के बाद 
अब राख ही राख बच गया है पीला मवाद 


ग्यारह बजकर उनसठ मिनट पर हर रात शहीद-स्मारक के नीचे नंगी 
होती है 
पागल काली एक मरी हुई स्त्री 
उजाड़ आसमान में दोनों बाँहें फलाकर रोने के णिए 
रोते हुए सो जाने के लिए पानी और अनाज के देवताओं से भीख मागती है 
तिरंगा फहराने के अपराध में मार डाले गए 
942 के छात्रों के नाम पर 
बारह दफा उसे चुप करती है राज्य-सचिवालय की आदमकद घड़ी 
कुल एक मिनट बाद इस नाम पर कि पाँच लाख 
पच्चीस हजार छह सौ मिनटों के निर्मम यन्त्र-चक्र में होते हैं 
उत्पादित अनायास 
एक सौ बीस लाख पच्चीस हजार भारतवासी 
जनसंख्या के ध्र्‌ वमुखी ग्राफ में भारत-भाग्य-विधाता चूहों से 
कम खतरनाक नहीं होते'** 
अतएव अरण्य-रोदन सुनकर मैंने तय किया था 
स्मारकों भौर सचिवालयों को हमेशा के लिए भूल जाऊंगा 
लेकिन 
वह पागल काली मरी हुई आतंकित अनगढ़ स्त्री चिपकाऊंगा 
अपने ओठों में उसके ओठों में अपने शब्द 
वाक्य भाषाएँ 
अपने मुहावरों से उसकी बंजर धरती को नहलाऊंगा 
कविता लोकतन्त्र दोनों के लिए सुविधाजनक-स्वास्थ्यदायक यही होगा 

बस्तर नागालैंड कालिम्पोंग हजारीबाग की 

काली पथरीली घट्टानें 

फ्री स्कूल स्ट्रीट अथवा पालियामेन्ट स्ट्रीट में मृत्तिमान स्थापित करना 
करने लायक और क्या बच गया है कमं 

धारण करने लायक और कया रह गया है अपना धर्म 

आकण्ठ ड्ब गए हैं 

जितने भी थे प्राचीन सत्कार्य राजनीतिक सती विधवाओं की संस्कारी 
लोक-संग्रहक री आत्महत्याओं में 

शवदाह के लिए उपयुक्त हैं निजी सेक्टर के नृसिहों की 

जनजंघाएं 

स्थान-काल-पात्र सब न्यायिक नेयायिकों के एकट बिल बजट में 
सिमट आए हैं दूषित-दुर्ग न्धित 


"**जीना चाहते थे जीवन धारण किए रहना चाहते थे यही था 
बालखिल्य-ऋषियों का पाप इसीलिए उन्हें बार-बार 
चौदह बूँद मात्र दूध के लिए 

लटकना 

पड़ता 

था 
लोकवृक्ष पर अटके हुए चमगादड़-स्तनों में 
अपने रोग अपनी भूख अपनी नींद अपने युद्ध में प्रत्येक आदमी 
बालखिल्य-ऋषि है अपने अन्दर 
किसी चमगादड़ मन्त्री-उपमन्त्री अन्नपूर्णा उग्रतारा की एक मृत्ति 
अपने घर अपने मन्दिर में स्थापित करता है 
अपने पाँवों में बाँधता है एक तक्षक-साँप अथवा एक रक्तधारा-नदी 
भागीरथ के वंशज इस पुण्यदेहा जाह्नवी स्पर्शं के बिना 
मोक्ष नहीं पाएंगे 


और अब ।966 में स्मरण करने से कया लाभ है जाह्नवी के सहर्त्रों पुत्र 


मार डाले गए थे तीन रंगों का एक चिथड़ा 

अपने ही रक्त से रंगे गए आकाश में फहराने के लिए 

चौबीस वर्ष पहले जो बीत गया है उसे दुहराया क्यों जाए, 
पाठ्यपुस्तकों में अथवा दलालों के द्वारा लिखे गए इतिहासों में 
इस नाटक के प्रारम्भ में ही अतएव 

अपने कवि से कहना चाहता था मैं आत्मरक्षा के लिए 

आओ प्रणति मुद्रा में 
ठ्स मृत्ति के सम्मुख शुक ज Ir साष्टांग आत्मसमापत 
स्वीकार कर लें इस युग के समस्त पाप 
सीता और अहल्या से अब तक की सारी भ्र ण-हत्याए हमने की हैं 
हमने ही असुरों अग्निपिडों चन्द्रमाओं कुमारी-कन्याओं से 
किया है देवता-ब्राह्माण रकत-तपंण 
दधी चि-अस्थियों की प्रभूसत्ता के दासों की हत्या में उपयोगी किया है 
गलियों दूकानों कार्यालयों कारखानों राजभवनों के अहाते में 
हड्डियाँ चबाते हुए सारे श्वान-पुरुष 
रक्त-मांस बेचते हुए 
हमारे आत्मज हैं हमारा ही रक्त वीयं मज्जा रोग है उनमें 
साढ़े दस हजार वर्षों के अथक परिश्रम से 
इस ऊष्णगर्भा उर्वरा धरती को मरघट स्वेच्छानृसार हमने ही बनाया है 
मनु शतरूपा आँगन में सत्ता का विषवृक्ष 
हमने ही लगाया है 
आओ इस राजभवन में इस कारागृह में अतएव चिन्ताविमुकत हो जाएं 
उतार डालें अपने चेहरे अपनी नकाब 
अपना इतिहास-कवच अपना वर्तमान शिरस्त्राण 
नग्न निःशशस्त्र हो जाएँ ग्यारह बजकर उनसठ मिनट के सामने 
अपनी मुद्टियों में थामे हुए अपना व्याकरण 
पुस्तकालयों विश्वविद्यालयों के चौराहों पर खड़े हो जाएं सुनें 
नगरवासी सुनें 
सम्राट हषंवद्धन आज वापस लेंगे प्रजाजनों से राजपाट 
अन्नसंग्रह स्वर्ण रथ माणिक सेना मुद्राएँ 
सारा कुछ जनता से वापस लेकर अपित करेंगे संसदीय अधिनायकवाद के 
चरणों पर 
नीले काँच का फूलदान है मेरा देश 
नये हषंवद्ध न-जयवद्ध न के लड़खड़ाते पाँवों की ठोकर से 
टूटकर बिखर जाता है युद्ध और व्याधियों का इस वन्ध्या ऋतु में 
शीशे के बेडौल बदरंग टुकड़े 
मेरी देह की काली गुफाओं में धेसते हैं मेरे अन्दर अनायास वह 
पौराणिक सर्प आकाशवाणी के राष्ट्रीय गीतों से 
लहूलुहान हो जाता है 
फिर भी गभन्धिं की दास वृत्ति पुष्पमालाएँ शिष्टाचार देशभक्ति कोकेन 

लाता है नसों में नाभिरस-कस्तूरी-संचार 
रोशनी की गन्ध मांसपिष्ठों की वेद्‌-ध्वनिय। 
रंगो की आकृति वर्णो के दस आयाम 
देह की राजनीति 
देह की राजनीति से विकट सन्तिकट और कोई राजनीति नहीं है संजय 
अन्न और अफीम की राजनीति यहीं शुरू होती है 
जम्म लेता है यहीं मृग-मारीच 
लोक-सभा में अन्न-मन्त्री कहते हैं बसते हैं कोई पाँच अरब चहे 
इस देश में रे 
बजट के अंकों टैक्सों के रेखागणित में डूबे हुए इस देश में चूहों की 
जनसंख्या सबसे भयानक प्रश्न है 
लूप का इस्तेमाल करना चाहिए निरन्तर आत्मसंयम के लिए 
इस प्रश्न पर नियन्त्रण के लिए 
यह प्रश्न ही है हमारा वर्तमान 
केवल वर्तमान में जीते हैं अब समस्त प्रजानन 
मर जाते हैं अतीत में और भविष्य में मर जाते हैं 
भीड़ जुलूस लाठी-चाजं जन-आन्दोलन आम सभाओं के श्रोता वक्ता भोक्ता 
गेहूँ के सिवा कोई बात नहीं कहते 
आदमी चन्द्रमा को बना ही डाले अपना उपनिवेश 
आदमी ईश्वर शैतान धर्म नीति से स्वाधीन हो जाए क्या होता है 
आदमी लिखे एब्सडिटी का दर्शनविधान 
आदमी सुदूर दक्षिण वन जातियों में ढूँढ़ता रहे येज-पौधों की समाधि 
आत्मसाक्षात्कार 
आदमी वल्डं-बैँक से तीस करोड़ डालर ले आए 
आदमी खुद बिके अथवा बेच ही डाले अपनी स्त्री अपनी आंखें अपना देश 
मगर भीड़ अब खाने के लिए गेहूँ 
और सो जाने के लिए किसी भी गन्दे बिस्तरे के सिवा कोई बात 
नहीं कहती है 
प्रजाजनों के शब्दकोश में नहीं रह गए हैं दूसरे शब्द दूसरे वाक्य 
दूसरी चिन्ताएँ नहीं रह गई हैं 
किन्तु भीड़ से विच्छिन्न असंपृक्त रहकर भी भीड़ से मुक्त मैं हो नहीं 
पाता हूँ 
मुक्त हो जाना कविता से पहले और मृत्यु से पहले 
मुक्त हो जाना असंभव है 

पेथेडिन इन्सुलिन दवाखाने बच्चों के स्कूल में फीस क्षमा जह ने के लिए 
नींद के लिए सिनेमाघर राशन की दुकान रेडियो-स्टेशन में 
इन्दिरा गाँधी के बचपन पर वार्तालाप दुर्गा-समारीह 
रामकृष्ण-आश्षम में 
सरकारी दूकान से गाँजा अफीम और खरौदना 50-नम्बर की शराब 
आय-कर विभाग को लिखना एक ही जवाब 
इस उम्र तक दो हजार रुपयों से ज्यादा किसी साल मेरी हुई नहीं 
किसी तरह 
आमदनी चायखानों में बहस 
कभी अपने आदमी कभी पराई औरतों के बारे में 
पुस्तकालय रेल-यात्रा शममान अपने अकाल-मृत सम्बन्धियों के अस्थि-फूल 
लाने के लिए जुलूस के साथ 
चलता हुआ मैं अपने गाँव की नदी का नाम भूल जाता हूं 
बालीगंज-झील के अंधेरे में जकड़ लेते ह 
मुझे नीले आंक्टोपस 
शेयर-बाजार की चढ़ती-उतरती सीढ़ियाँ लहुलुहान कर देती हैं मेरा चेहरा 
योगासन करती हुई देवकन्याएँ फ्री स्कू ल-स्ट्रीट में 
शहर की सारी बीमारियाँ तोहफे में देती हैं मुझे बिना मागे 
बिना माँगे मैं टाइपराइटर-मशीन 
बन जाता हूं 
डलहोजी-स्क्वायर के दफ्तरों का दफ्तरों के मालिकों का मुखपात्र 
कभी-कभी काम्‌ कभी-कभी सात्रं मगर 
अव भी याद आता है लिफ्ट से चढ़ते हुए और 
लिफ्ट से उतरते हुए नोकरी की दरख्वास्तें इन्टव्यूं की कतारें भरते हुए 
मेरे दोस्त अपनी पत्नियों के सहज सतीत्व पर निविकार फिर से 
विश्वास करने लगे हैं 
हंसने लगता हूँ मैं लिपट के नीचे 
हेवड़ा-ब्रिज के नीचे 
महारानी विक्टोरिया की महाकाय मूत्ति के नीचे खड़ा होकर 
मैं हँसने लगता हूं 
हेंसता हुआ गाने लगता हूँ भारत-भाग्य-विधाता 
जय हेजय हे 
मुझे पकड़ लेती है अपने साथ ले जाती है लालबाजार के सवाल-घर में 
भारत की शान्तिप्रिय पुलिस''' 

ऐतिहासिक मूर्तियों का शील-शंग अपराध है गुरुतर 
अपराध है 


शहीद-स्मारक के नीचे रोते हुए नंगे हो जाना निरपराध रहने के लिए 


जिसे बेडौल टुकड़ों में बाँटकर अलग-अलग चाहते हैं 
भोग करना बनिये-सौदागर 
इस दुनिया की सबसे नंगी सबसे मजबूत औरत का नाम है वियतनाम 
उत्तर वियतनाम और दक्षिण वियतनाम 
उत्तर कोरिया और दक्षिण कोरिया 
सफेद अफ्रीका और काला अफ्रीका 
पूर्वी जमंनी और पश्चिमी जमंनी 
पाकिस्तान और हिन्दुस्तान 
सफेद अमरीका और काला अमरीका 
जॉन्सन का अमरीका और एलेन गिन्सबगे का अमरीका 
इन्दिरा गाँधी का हिन्दुस्तान 
और मलय रायचोधुरी का हिन्दुस्तान 
इस दुनिया की प्रत्येक मजबूत औरत नंगी और दो टुकड़ों में बेटी हुई 
यह औरत मेरी माँ और मेरी बीबी मेरा देश और मेरी जिन्दगी 
ईसामसीह की आधी देह पेकिग में 
और आधी देह मास्को न्यूयार्क में क्रॉस पर लटकी हुई 
और बाको शहरों में 
कवियों की शब्दावली में लिखे गए शान्ति के संयुक्त वक्तव्य 
हाइड्रोजन-बम परीक्षण में पंख फड़फड़ाते हुए 
कबूतरों को मोत मर जाते हैं 
और बाको शहरों में राजनीतिक वेश्याओं ने पीला मटमैला अंधेरा फैला 
रक्खा हे 
अपनी देह को उजागर करने के लिए 
नई दिल्ली में और ढाका-कराँची में अब कोई फर्क नहीं है 
कोई फर्क नहीं है एक गुलाम-शहर से दूसरे गुलाम-शहर में गोश्त और 
किताबें और धम-प्रवचन 
एक साथ बिकते हैं एक ही कीमतों में बिकते हैं 
और गुलाम-शहरों का एकमात्र एकमात्र बच गया है लोकनायक अब 
007 जेम्स बॉन्ड 
चीनी अजदहे के पेट को चीरकर बाहर खींच लाएगा 

हमारे देश की चौदह हजार पाँच सौ वर्गमील प्रृण्यभूमि वही केवल वही 
नायक है 007 | ५ Fe 

नायिका है किसी भी फिल्म नौटंकी नाटक हवामह जनेन 
इयान-पलेमिग को 


स्त्री जो हर अध्याय में एक बार 
ipso में सौ बार नंगी होती है बहुजन-हिताय 
और हमारे भाग्यविधाता डॉलर रूबल पौंड 
क्षेत्रों की भिक्षाटन-यात्राओं में क्रमशः निलंज्ज पारंगत होते 
जा रहे हैं साहसी 
और लाकहेड-] 5 प्रति घंटे पैतालीस सौ मील उड़ता है 
और एशिया की मादाम न्‌ योरप के जंगलों में अपनी लड़की के साथ 
खो जाती हैं 
मोराविया की दो औरतें केवल दो औरतें 
और परमवीर चक्र स्वीकार करते हुए अपने मार डाले गए पति के 
शौय-विक्रम की 
बातें करती है कविता त्यागी 
और हिन्दुस्तानी रुपये पर छापी हुई है जवाहरलाल नेहरू की तस्वीर 
और इस तस्वीर की कीमत अभी तक 
कुल 36.5 प्रतिशत नीचे गिरी है हमें धन्यवाद करना चाहिए देशी सिंडिकेट 
ओर विदेशी विशवरबेक को 
और रुपये के अवमूल्यन के साथ भारतीय संस्कृति और सुन्दरता 
मूल्यवृद्धि करती जा रही है अमरीका-योरप में 
बलवन्त गार्गी आम के पंजाबी पेड़ न्यूयाक में लगा आते हैं 
बीटल्स-लड़के बजाते हैं लगातार 
रविशंकरी सितार 


सोलन के तीसरे पाइन्ट में अपने गाँव की बाते शुरू करते हैं 
फणीश्वरनाथ रेणु 
कमली `` 'ताजमनी' ` 'नैना-जोगिन''' 
तीसरी बोतल में अरुण भारती अपनी फिल्मों का सहनायक बन जाता है 
% जर रोड की बड़ी दूकानों से इत्र की शीशियाँ 
और फूलदान खरीदने के लिए 
तीसरे ग्लास में शम्भूनाथ मिश्च कहता है झूठ है साहित्य इतिहास प्रेम 
साथ चलने के 

सारे वादे झूठ हैं सच है केवल गले में लटका हुआ ताबीज और वह 
मीरा और संजय के पास लौट भाता है 
अतीत अथवा भविष्य की ये व्याख्याएँ देखने-समझने के लिए किन्तु 
मैं कभी तीसरे ग्लास तीसरे पाइन्ट तीसरी बोतल की 
तीसरी कसम का गुलफाम नहीं हो पाता हें अपने इस गतिहीन वर्तमान में 
होने के बावजूद 
नहीं हो पाने की यह विडम्बना मेरे प्रभू 
मेरे ही लिए क्यों 
मेरे ही लिए क्यों सेन्ट्रल-होटल की दूरी सात समुद्र से सेन्ट्रल होटल 
चोदह नदियों की दूरी बनती है 
क्यों नहीं है मेरे लिए कोई नाम कोई नदी कोई चिड़िया कोई फूल 
कोई सिद्धान्त 
कोई दरख्त कोई राजनीतिक दल कोई जंगल 
कोई साँप कोई गाँव 
कोई स्त्री कोई सड़क कोई संगीत कोई नशा कोई प्रेम कोई घृणा 
कोई घर कोई आँगन कोई छाँव 
वापस लोट जाऊं मैं जहाँ एक बार फिर से अपनी यात्रा 
शुरू करने के लिए 
क्यों नहीं है मेरे लिए जीने में अथवा अन्ततः मर जाने में कोई कारण 
कोई सत्य कोई न्याय कोई आकर्षण 
जब कि अपने अस्तित्व अपने अनस्तित्व का संपूर्ण निर्णय 
मैने छोड़ देना चाहा था 
अपनी उग्रतारा पर कविता से पहले 
और मृत्यु से पहले भी छोड़ देना चाहा था शंकाहीन-अर्थहीन जीवन 
और मरण का अंकगणित संभालने के लिए 
`` "श्रीचक्र के प्रस्फुटित कमल पर काममुद्रा में खड़ी 
वह आदिकन्या 


मैंने छोड़ देना चाहा था अपना शिथिल शरीर उसके पाँवों के समीप 
निणेय के लिए अथवा समर्पण 


अब मेरे जख्मी घुटनों से अपना चेहरा उठाकर मुझे बताओ कब तक मैं 
अपने जासूसों अपने पड़ोसियों अपने रक्त में 

तीरथस्नान करते हुए देवताओं से मुक्त हो पाऊंगा या नहीं 

मेरी सड़कें मेरी शिराएँ मेरा यह छोटा-सा देह-नगर फोरसीटर विज्ञापनों 

नकली दवाओं से 
दैनिक समाचारपत्ों डी० आई० आर० आम-चुनाव पुलिस-कानृनों से 
कैन्सर संसदीय अधिनायकवाद आकाशवाणी से 
ऋणात्मक अधंतन्त्र ट्रैफिक की लाल-हरी-पीली बत्तियों सै छुटकारा 
अवकाश स्वाधीनता विच्छिन्न रहने की 
सुविधा 
कभी पाएगा या नहीं तुम मुझे बताओ राजकमल चौधरी मुझे बताओ 
इस ऑपरेशन-टेबूल पर निर्जीव पड़े हुए 

तुम्हारे शरीर से निकलकर मैं अपने लिखने पढ़ने 

सोने रहने के कमरे में 

किसी दिन जा पाऊंगा या नहीं 
छत से झूलती हुई रेशमी रस्सी में अपने सपनों और अपने नीलू का 
हिडोला-झूला टाँगने के लिए 
अपने शरीर से मुक्ति दो मुझे अपने शहर अपनी दुनिया में 
चले जाने दो 


ह सत्तर रुपयों का यह कमरा मेरा कमरा रहने दिया नहीं गया था 
आवाजें 
दरवाजे तोड़ने लगी थीं 
झनझनाती थीं खिड़कियों के शीशे तानाशाह रोशनी सचेलाइटों की 
साइरन की लम्बी जहरीली चीखों के बाद 
फोजी स्वर में हर दफा कोई गरजता है बाहर चले आओ 
अभी बम गिरेगा बाहर चले आओ अभी अकाल-दुभिक्ष पड़ेगा बाहर 
चले आओ अभी फटेगी ज्वालामुखी यह शहर 
भस्म हो जाएगा 
बाहर चले आओ सुरक्षा-खाइयों में छिपने के लिए 
इस अपाहिज बेशर्म आवाज को मुझसे जोड़ने के लिए डाकघर अखबार 
टेलीफोन दवा की दूकानों मनिआर्डर 
उम्र के गर्म दिन बेचने वाली स्त्रियों आकाशवाणी के 
कार्य क्रमों का महाजाल 
जिसने बुना है 
कोई शिकायत नहीं है मुझे उससे कोई शिकायत नहीं है उन लोगों से मुशे 
जो न्यूजप्रिन्ट पर लिख रहे हैं मेरे देश का इतिहास 
अथवा मेरे शरीर का आख्यान टेम्प्रेचर-चार्ट पर 

कोई शिकायत नहीं '* 
शहर के फुटपाथों पर मैं अफीम और प्रकाशकों की तलाश मे 
घूमता था अकेला और चुपचाप 
अपने बेरोजगार दोस्तों के साथ पीकर 50-नम्बर रिकणेवालों रिप्यूजी- 
स्त्रियों 
विधायकों पाठ्यपुर्तक-विक्रेताओं सरकारी ठेकेदारों से 
झगड़ता हुआ 
गंगानदी के घाट पर खड़े होकर अस्पताल और अदालत के यात्रियों से लदे 
दोमंजिले स्टीमर और सुबह के धंधलके से ऊपर उभरता हुआ 
सूरज चुरा ले भागने की योजनाएँ 
अपने छोटे भाइयों को समझाते रहना घृणा करनी चाहिए 
वेतनभोगी शिक्षकों विवाहित महिलाओं से 
लिखते रहना अपने इलाके के राज्यमन्त्री के लिए भाषण परिवार-नियोजन 
पंचसाला आयोजनों पर लेख 
मैं चला जाता था बाँसघाट-श्मशान अथवा ईसाई ग्रेवयाडं 
किसी सफेद चबूतरे पर रात काटने के लिए 
____कोई शिकायत नहीं थी मुझसे नगर-वासियों को पुलिस को 
और अखबारनवीसों को 
लेकिन 
अचानक एक रात ब्लैकआउट में बेहोश इस नगर के आदिम अँधेरे में 
मैने उसे देख लिया शहीद-स्मारक के नीचे 
रोते हुए वह नंगी थी और खून से लथपथ थी ओर वह 
कराहती हुई भागी जा रही थी 
गलियों में मरघट में और राजभवनों में पुकारती हुई मेरा ही नाम 
| बार-बार 
गिरती हुई ठोकरें खाती हुई हेंसती-खिलखिलाती हुई 
मैंने उसे देखा उसके कटे हुए दोनों स्तनों को जोड़कर बनाया गया है 
पृथ्वी का गोलाम्बर 
और वह बुझे हुए लैम्प पोस्टों को जलाने की कोशिश में 
लहूलुहान हो गयी है मैने उसे देखा 
और बार-बार उसके मुंह से अपना ही नाम सुन कर मैं अपने कमरे में 
भाग आया 
मैं अपनी किताबों और अफीम-गाँजे में बन्द हो गया 

क्षी आँखों में 
hehe नो के गोलाम्बर में ब्द 
अब हम कॅभी बाहिर नहीं आएँगे न सं 
राशन खरीदने के लिए हि 
और हम दोनों एक-दूसरे की नी 
सर्जिकल अस्पताल की एम्बुले 


[हरन की चीख सुनकर और न ही 


द में सोये हुए थे हि 
न्स-गाड़ी हमारे कमरे के सामने आकर 
जब स 


त-छायाओं से भरने लगा ऑपरेशन-थियेटर 


_भोरे ठंढी और सफेद प्रे ग 
धीरे-धीरे ठंडी ओर ड़ियों की चबकरदार सीढ़ियों से नीचे 


ईश्वर उतरने लगा मेरी अंत 
और नीचे किडनी से ब्लाडर से होकर हे 
मत्र-मार्ग के भीतरी दरवाजे पर लोहा पीटते हुए हथोड़े से लगातार 


दस्तक देता हुआ 
एनेस्थेसिया की काली टोपी से ढका हुआ मेरा चेहरा 
मेरा अस्तित्व 
अपनी अलौकिक नग्नता में डूब गया है 
संज्ञाविहीन-ज्ञानहीन 


समय अब मेरे लिए केवल नीलापन है केवल नीलापन शून्य है 

शून्य है स्थान काल और पात्र गतिहीन आकारहीन 
शिकि फू कु कुफू 
शिकि शिकि सोक्‌ जे 
कु कु सोकू जे 
शिकि 

अपनी कविता से पहले पाठ करता है यह जेन-मन्त्र एलेन गिन्सबर्ग 

आकार से भिन्न नहीं है शून्य शून्य से भिन्न नहीं आकार 

आकार ही शून्य है शून्य है साकारः: `***** 

एनेस्थेसिया की काली टोपी से ढका हआ चे हरा गति 

ओर अगति है PP 

और इतिहास-पुस्तक की तरह खला | 

बुला हुआ अस्तिस्व है और नहीं 

एक ही एक ही काल एक ही पात्र में क 

मर होने ओर नहीं होने की 

क वि बे इस अनुभूति ने मुझको 

शिव-मूर्ति स्थापित कर दिया है समाधिस्थ 


अब मेरी ज्‌ मैं 
ठुम मेरी पुजा करो उग्रतारा मैं सोया हुआ वत्तंमान हूँ शिव हूं 

तुम्हारा संपूर्ण आत्मनिवेदन 
स्वीकारने का एकमात्र मुझको रह गया है अधिकार 
तुम्हारे पाँवों के नीचे होकर भी तुम्हारी जिह्वा में तुम्हारे स्तनों मं 


तुम्हारे योनिमार्ग में 

तुम्हारी रक्त-नलिकाओं में तुम्हारे हृदयपिड मे तुम्हारे मांस मज्जा 
अस्थियों में 

तुम्हारे गर्भाशय में होने का 


बार-बार इसी प्रकार होते रहने का अधिकार 

मैने उपलब्ध किया है इस प्रज्ज्वलित श्मसान शीतल हिमखण्ड 
ऑपरेशन-बुटेल पर 
कविता से पहले और मृत्यु से पहले 

तुम मेरी पृथ्वी हो और मैं तुम्हारा इष्टदेवता हूँ और कवि हूँ तुम मुझे 

जन्म देती हो और मेरे साथ रमण करती हो 

तुम मुझे मुक्त करती हो 

और मैं तुम्हें मुक्त करता हूँ अपने मरण में 

अपनी कविता में 


प्रसंग एक 


मृत व्यक्ति कोई भी एक मृत व्यक्ति केवल एक मृत व्यक्ति नहीं है 
किसी भी प्रकार 

सरकारी ट्रान्सपोर्ट से कुचल दिये गये कुत्ते अथवा तालाब की 

सतह पर बिल्ली की फूली हुई 

लाश से अधिक कवितामय अधिक सुन्दर अधिक कामोत्त जक होता है 

मृत व्यक्ति 

अस्पताल के पलंग में सोया हुआ बेहोश देख कर मुझको 

एक अपरिचित स्त्री 

मातमपुर्सी के लिए आयी हुई यही कहती थी 


प्रसंग दो 


मेरा जन्म हुआ था त्रिशूली पहाड़ की मन्त्रसिद्ध गुफा में काली- 
मृति के पाश्वं में 

सद्यःजात छोड़ कर मुझ्कों चली गयी थी मेरी माँ 


; लिए जलसमाधि 

के पा के के कि पूर्वं उस ने स्वीकार किया कक RE ह गध 

अथच वह बापस आ गयी थी देख कर नीचे ध। टी में एकाग्र प्रतीक्षारत 

शिशुभक्षी गिद्ध 

त्रिशूली गुफा के उस सें 

चट्टानों में अलग-अलग के मे 

बेंटा हुआ है मेरा जीवन बावन खण्ड में कटा हुआ मेरी आँखों का आकाश 

जिस पथ से भागती हुई मेरी माँ के घुटने 

पाँवों की उँगलियाँ तलुवे पिंडलियाँ नुकीली चट्टानों से हो गये थे 

लहुलुहान ''' '' लहू के छींटे 

मेरे आकाश के अलग-अलग टुकड़ों को सूर्यमुखी करते हुए 

अब जिन्हें फिर से एक अखण्ड सुमेरु बनाने के लिए मैं एक-एक चट्टान 
क्रमशः 


केत-पथ पर अतएव बिखरी हुई 


राजेन्द्र सजिकल अस्पताल के नीचे बहती हुई 


गंगानदी में 
फेकता जा रहा हूं अपनी माँ तीर्थमयी के आरण्यक संस्मरणों में 


आकाश के एक-एक टुकड़े अलकनन्दा में 

अन्तत: कविता में 

वापस चली आने के कारण ही अनिवार्य हो गया था माँ के लिए 
वरण कर लेना मृत्यु 

अन्ततः कविता में उसे जीवित करने के लिए त्रिशूली गुफा में 
मन्त्रसिद्ध मैंने जन्मग्रहण किया है 


प्रसंग तीन 


प्रत्येक बार होता है प्रकृति के साथ निद्रामयी अचेतन समाधिस्थ प्रकृति 
न के सा 

बबर पेशाची बलात्कार 

अब भी मैं रचना चाहता हूँ कोई स्वप्न कोई कविता 

रक्त-नलिका से ब्रह्म-नलिका तक कोई यात्रापथ मुझे संभोग करना 


He रीत 
मृ बलत्कृता होकर ही वह मदालसा ह 

सृष्टिध्वजादण्ड धारण करती है अपने षट्चक्र-पथ पर रति-व्याकुल 


होकर उत्तत्त 
रचना में योगिनी-सहयोगिनी 


स्थान-काल-पात्र की शारीरिक स्थितियों का अगर शीलभंग 
करती है मेरी कविता 


उसे अब और कुछ नहीं करना चाहिए 


प्रसंग चार 


सुरक्षा के मोह में ही सबसे पहले मरता है आदमी अपने शरीर के इदे गिर्द 
दीवारे ऊपर उठाता हुआ 


मिट्टी के भिक्षापात्र आगे और आगे और आगे बढ़ाता हुआ गेहूं 
ओर हथियारबन्द हवाईजहाजों के लिए 


केवल मोहविहीन होकर ही जब कि नंगा भूखा बीमार 
आदमी सुरक्षित होता है 


प्रसंग पाँच 


अपनी देह-सीमाओं के विषय में ईश्वर के प्रति 


एक ही प्रार्थना हो सकती है आधुनिक मनुष्य की व्यक्तिगत प्रार्थना 
अपनी मुक्ति के लिए 


संगठन और संस्थाओं के विरुद्ध हो जाना अर्थात शासन-तन्त्र और 


सेनाओं के 
विरुद्ध हो जाना अपनी इकाई बचाने के लिए एक ही प्रार्थना 


वास्तविक जीवन में और कविता में 


प्रसंग छह 


तेरह हजार वषं पहले मेरुदण्ड-पवेत की काली चट्टानों से तराश ली गई 
तेरह वषं की एक लड़की का नाम है उग्रतारा 


जब कि वह उग्र नहीं है और वह तारा भी नहीं है मेरे लिए केवल 
उग्रतारा है 

प्रसंग सात 


मुक्ति के विषय में सोचता हुआ मैं सो गया था बेहोश लेकिन कसे हुए दो पंजे 


मेरा गला दबाने लगे कोई चीख तक नहीं निकलेगी 

मेरे कण्ठ-रन्ध्र से''' 

प्राणरक्षा के लिए अपने शरीर से बाहर निकलकर 

तै सामने दीवार पर नीले कीड़े की तरह चिपक गया पलंग पर छटपटाती 
लाश देखता हुआ 

मेरे ही दोनों पंजे मेरी गर्दन दबाए जा रहे है इसलिए शरीर से 

बाहर निकलकर ही मुक्ति के विषय में 

निर्णय किया जा सकता है 


प्रसंग आठ 


आदमी को तोड़ती नहीं हैं लोकताग्त्रिक पद्धतियाँ केवल पेट के बल 
उसे झुका देती हैं धीरे-धीरे अपाहिज 

धीरे-धीरे नपुंसक बना लेने के लिए उसे शिष्ट राजभक्त देशप्रेमी नागरिक 
बना लेती हैं 

आदमी को इस लोकतन्त्री संसार से अलग हो जाना चाहिए 

चले जाना चाहिए कस्साबों गाँजाखोर साधुओं 

भिखमंगों अफीमची रंडियों को काली ओर अन्धी दुनियाँ में मसानों में 
अधजली लाशं नोचकर 

खाते रहना श्रेयस्कर है जीवित पड़ोसियों को खा जाने से 

हम लोगों को अब शामिल नहीं रहना है 

इस धरती से आदमी को हमेशा के लिए खत्म कर देने की 

साजिश में 


रचनाकाल : फरवरी-जूलाई '66 
प्रकाशन : ।5 अगस्त '66 

